CELEX: 62011CN0046
Language: sl
Date: 2011-02-01 00:00:00
Title: Zadeva C-46/11: Tožba, vložena 1. februarja 2011 – Evropska komisija proti Republiki Poljski

2.4.2011   
            
            
               SL
            
            
               Uradni list Evropske unije
            
            
               C 103/16
            
         Tožba, vložena 1. februarja 2011 – Evropska komisija proti Republiki Poljski
   (Zadeva C-46/11)
   2011/C 103/29
   Jezik postopka: poljščina
   
      Stranki
   
   
      Tožeča stranka: Evropska komisija (zastopnika: S. Petrova in K. Herrmann)
   
      Tožena stranka: Republika Poljska
   
      Predloga tožeče stranke
   
   Komisija predlaga,
   
               —
            
            
               naj se ugotovi, da je Republika Poljska kršila svoje obveznosti iz člena 16(1) Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (1) s tem, da ni pravilno prenesla v tej določbi predpisanih pogojev za uporabo odstopanj;
            
         
               —
            
            
               naj se Republiki Poljski naloži plačilo stroškov.
            
         
      Tožbeni razlogi in bistvene trditve
   
   Komisija Republiki Poljski očita, da v poljski pravni red ni pravilno prenesla pogojev iz člena 16(1) Direktive 92/43/EGS glede odstopanj od prepovedi v zvezi z varstvom vrst za ptice in živali.
   Prvič, v dveh uredbah ministrstva za okolje o zavarovanih prosto živečih živalskih in rastlinskih vrstah naj bi bilo v členu 7(1) oziroma v členu 8 glede dejavnosti v zvezi s kmetijstvom, gozdarstvom ali ribištvom dovoljeno splošno odstopanje od prepovedi, katerih namen je varstvo vrst (kot na primer prepoved namernega ubitja, ujetja itd.). Možnost za tako odstopanje v členu 16(1) Direktive 92/43/EGS ni določena.
   Drugič, področje uporabe možnosti, določene v členu 52(2)(5) zakona o varstvu narave, za odstopanje od prepovedi v zvezi z varstvom vrst za živali glede „preprečitve resne škode, zlasti na kmetijskih, gozdarskih in ribiških gospodarstvih“ naj bi bilo oblikovano širše kot odstopanje iz člena 16(1)(b) Direktive 92/43/EGS.
   Tretjič, področje uporabe možnosti, določene v členu 56(4)(2) zakona o varstvu narave, za odstopanje od prepovedi v zvezi z varstvom vrst, kadar to „izhaja iz potreb omejitve resne škode v gospodarstvu, zlasti v kmetijstvu, gozdarstvu in ribištvu“, naj bi bilo oblikovano širše kot odstopanje iz člena 16(1)(b) Direktive 92/43/EGS.
   Četrtič, na podlagi uredbe z dne 28. septembra 2004 o zavarovanih prosto živečih živalskih vrstah naj bi bilo dovoljeno ubitje, ujetje itd. vider (Lutra lutra), ki se zadržujejo na tistih predelih ribnikov, ki so namenjeni za ribogojnice, čeprav gre pri tem za vrsto, ki jo je treba v smislu Priloge IV k Direktivi 92/43/EGS strogo varovati.
   
      (1)  UL L 206, str. 7.